[{"text_idx": "#000013", "text": "Roedd y prosiect yn annog plant i archwilio eu hardal leol yn greadigol, tra\u2019n dysgu mwy am brosiect Metro a\u2019i effaith bosibl ar eu hamgylchedd. Mae\u2019r Argyfwng Hinsawdd yn flaenoriaeth strategol allweddol i Llenyddiaeth Cymru, gyda ffocws arbennig ar annog cenedlaethau iau i fynegi eu pryderon am ddyfodol ein planed, gwella eu cysylltiad a\u0302\u2019u hardaloedd lleol, a chymryd camau cadarnhaol."}, {"text_idx": "#000014", "text": "Yn ystod tymor Hydref 2022, fe wnaeth disgyblion blwyddyn 4 Ysgol Gynradd Ffynnon Taf fwynhau gweithdai ysgrifennu creadigol a darlunio gyda\u2019r awdur Mike Church a\u2019r darlunydd Osian Grifford. Dysgon nhw sut i lunio stori, archwilio cymeriadau ac hanes Ffynnon Taf yn greadigol, a chasglu syniadau ar gyfer eu stori eu hunain."}, {"text_idx": "#000015", "text": "\u201cRoedd y plant wedi cymryd diddordeb o\u2019r cychwyn cyntaf ac roeddwn i wedi rhyfeddu at ba mor frwd oedden nhw wrth roi pin ar bapur! Mae Mike wedi dangos sut mae dychymyg yn allweddol i ysgrifennu! Fe wnaethon ni fwynhau\u2019r prosiect yn fawr a doedden ni ddim eisiau iddo ddod i ben.\u201d"}, {"text_idx": "#000017", "text": "Cafodd eu stori wych am y Metro a\u2019r ddraig sy\u2019n byw yn y ffynnon boeth ei droi yn gasgliad o gylchgronau a cherddi poster a fydd yn cael eu harddangos yn yr ysgol ac yn yr orsaf drenau leol."}]